234 RITENBENK DISTRIKT 



vildt (Rensdyr, Harer, Ryper og Gæs), Indsamling af Fugleæg, Krabber og Mus- 

 linger samt — lokalt — lidt Fiskeri af Kabliau, Ørred og Graafisk. 



Erhvervslivet i Aarets Lob former sig omtrent saaledes: 



I Januar er det vigtigste Erhverv Fangst af Ringsæl, dels i Vaager, fra Is- 

 kant og paa Nyis, dels i Isgarn. Samtidig drives fra Isen, hvor det lader sig gøre, 

 saaledes især ved Pladserne i Torssukåtak, Fiskeri af Haj, uvak og Ulk samt 

 begyndende Hellefiskefangst. Der kan som Regel ogsaa drives lidt Søfuglejagt, 

 i alt Fald ved de Pladser, der ligger mest aabent, som Kolonien, SarKaK og især 

 Ujaragsugssuk. 



I Februar og Marts drives næsten udelukkende Garnfangst af Ringsæl, sam- 

 tidig med, at der fiskes Hajer og Hellefisk samt — især i Torssukåtak — lidt 

 uvak. I Marts foretages som Regel nogle Rensj agter paa Pladserne paa Nûg- 

 ssuaK Halvøen. Ofte begynder Шок,- Jagten henimod Slutningen af denne Maaned. 



I Løbet af April ophører Garnfangsten helt og afløses af wto/c-Jagt, ofte til- 

 lige Iskantfangst i Vaj gattet, medens Fiskeriet fra Isen vedbliver. Der foretages 

 ligeledes i denne Maaned Rensj agter i det Indre af NûgssuaK Halvøen. 



I Maj drives ufoÆ-Jagt og Fangst af Ringsæl fra Iskant og i Vaager og Rev- 

 ner samt, naar Isen bryder op, Hvidfiskefangst fra Kajak. Saafremt Isen ikke 

 straks driver bort, faas i denne Maaned ved SarKaK og Ujaragsugssuk og deres 

 Bopladser en Del Remmesæler, ved de andre Pladser kun ganske faa. I Slutningen 

 af Maaneden begynder oppe i Vaj gat som oftest ogsaa Fangsten af Sortsider. 

 Fiskeri er der derimod ikke meget af i Maj, men nogen Indsamling af Krabber 

 og Muslinger. 



Hare- og Rypejagt drives overalt i Distriktet i alle disse Maaneder, men giver 

 som Regel bedst Udbytte i de sidste. — I Aarets fire første Maaneder røgtes til- 

 lige Rævefælderne. 



I Løbet af Juni kommer rigtig Foraarstrækket af Sortsider (»de magres Træk- 

 tid«) og der fanges nu næsten udelukkende af disse. Der flyttes i Telt for Kod- 

 torring og angmagssat-lndsamlmg til Vinterf orraad ; fra Kolonien flytter enkelte 

 til Kangârssuk paa Hajfiskeri. — Der samles Fugleæg, hvor der er Lejlighed der- 

 til, og Haj fiskeriet paabegyndes atter fra Baad eller Kajak. Ligeledes drives der 

 stor Sof uglejagt. 



I Juli og August drives Fangst af Sortsider, Haj, uvak og undertiden lidt 

 Kabliaufiskeri samt Søfuglejagt. Klapmydser begynder at vise sig, men fanges 

 kun i større Tal ved Pladserne paa begge Sider af Vaj gat. 



I September fanges overalt Sortsider (»de fedes Træktid«) samt lidt Klap- 

 myds og ved Ujaragsugssuk oftest nogle Hvidhvaler. Der drives fremdeles Fiskeri 

 og Søfuglejagt, ligesom Rypejagten atter begynder. Fra Pladserne paa NûgssuaK 

 Halvoen foretages Rensj agter. 



1 Oktober fortsættes Sortsidefangsten, og der fanges tilUge Hvidhvaler, flest 

 ved Pladserne i Vaj gat, hvor der samtidig ogsaa plejer at fanges nogle Hvalrosser. 

 Ved Ujaragsugssuk faas som Regel nogle Narhvaler, derimod er Fangsten af disse 

 sparsom ved de andre Pladser. Haj-, uvak-, Kabliau- og Ulkefiskeri drives tillige. 



